Հետեւաբար մենք պէտք ունինք յաւելեալ ուժի եւ թիկունքի: Պէտք ունինք քաջութեան որ կառչինք գաղափարին , նիւթը դարձնելու միջոց ,որպէսզի հասնինք հոն ուր կայ մեր ազգի գոյութեան երաշխիքը: Այո քաջութիւնը եւ ուժը կրնանք առնել միայն մեր ազգային արժէքներէն ,մեր պատմութենէն ,լեզուէն , մշակոյթէն եւ հաւատքէն: Ճիշդ է ,որ մեր Ազգային պատկանելիութեան հանդէպ մեր պարտականութիւնները շատ կը տարբերին այլ ազգեր, եւ այն զոհողութիւնները որ մենք պէտք է կատարենք նոյնպէս տարբեր են, ամէնայնդէպս մենք ունինք աւելի քան բաւարար սատարող կռուաններ: